CELEX ID: 32011D0154
Publication Date: 2011-03-09

Document Text:
KOMISJONI OTSUS,
9. märts 2011,
millega lõpetatakse teatavate Indiast pärit roostevabade terasvarraste importi käsitlev dumpinguvastane menetlus
(2011/154/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), ja eriti selle artiklit 9,
olles konsulteerinud nõuandekomiteega
ning arvestades järgmist:
A. MENETLUS
(1)
15. veebruaril 2010 sai Euroopa Komisjon (edaspidi „komisjon”) kaebuse teatavate Indiast pärit roostevabade terasvarraste impordi väidetava kahjustava dumpingu kohta.
(2)
Kaebuse esitas algmääruse artikli 4 lõike 1 ja artikli 5 lõike 4 alusel Euroopa raua- ja terasetööstuse liit (Eurofer) tootjate nimel, kelle toodang moodustab olulise osa, käesoleval juhul üle 25 % liidu teatavate roostevabade terasvarraste kogutoodangust.
(3)
Kaebus sisaldas esmapilgul usutavaid tõendeid dumpingu ning sellest tuleneva olulise kahju kohta ning seda käsitati piisava põhjusena dumpinguvastase menetluse algatamiseks.
(4)
Seega algatas komisjon pärast nõuandekomiteega konsulteerimist Euroopa Liidu Teatajas avaldatud teatega (2) dumpinguvastase menetluse Indiast pärit, praegu CN-koodide 7222 20 21, 7222 20 29, 7222 20 31, 7222 20 39, 7222 20 81 ja 7222 20 89 alla kuuluvate teatavate roostevabade terasvarraste impordi suhtes liitu.
(5)
Samal päeval algatas komisjon subsiidiumivastase menetluse teatavate Indiast pärit roostevabade terasvarraste impordi suhtes liitu (3).
(6)
Komisjon saatis küsimustikud liidu tootmisharule ja kõigile teadaolevatele liidu tootjate ühendustele, asjaomase riigi eksportijatele/tootjatele, kõigile eksportijate/tootjate ühendustele, importijatele, kõigile teadaolevatele importijate ühendustele ning asjaomase riigi ametiasutustele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul.
B. KAEBUSE TAGASIVÕTMINE JA MENETLUSE LÕPETAMINE
(7)
Eurofer võttis 23. novembril 2010 komisjonile saadetud kirjaga ametlikult oma dumpinguvastast menetlust käsitleva kaebuse tagasi.
(8)
Algmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
(9)
Komisjon otsustas käesoleva menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et lõpetamine oleks vastuolus liidu huvidega.
(10)
Seega otsustas komisjon, et dumpinguvastane menetlus teatavate Indiast pärit roostevabade terasvarraste impordi suhtes liitu tuleb lõpetada,
ON VASTU VÕTNUD KÄESOLEVA OTSUSE:
Artikkel 1
Lõpetatakse dumpinguvastane menetlus Indiast pärit, praegu CN-koodide 7222 20 21, 7222 20 29, 7222 20 31, 7222 20 39, 7222 20 81 ja 7222 20 89 alla kuuluvate teatavate roostevabade terasvarraste impordi suhtes.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 9. märts 2011

EuroVoc Classification:
Level 1: 100160
100152
100158
100147
100161
Level 2: 100231
100261
100270
100282
100193
100194
100281
Level 3: 539
8367
4418
2848
614
c_964c9649
1417
11
All Concepts: 1309
1338
1591
2771
4819
5065
519